cyanic-selkie/wikianc huggingface dataset:
Luxair Fluch 8852
D'Landung zu Lëtzebuerg
De Fliger gëtt evakuéiert a kee vun den 8 Passagéier ass blesséiert.
Ursaach
Et gëtt ugeholl, datt de Fliger no riets gerullt ass, well e Rad blockéiert war.
Avançon (Hautes-Alpes)
Avançon ass eng franséisch Gemeng am Departement Hautes-Alpes an der Regioun Provence-Alpes-Côte d'Azur.
Mizar (Stär)
De Mizar ass de Stär Zeta Ursae Maioris (ζ Uma) am Stärebild Ursa Major (Grousse Bier). De Mizar ass de mëttleren Täisselstär vun der Konstellatioun Grousse Won. Hien ass 78 Liichtjoer vun eis ewech. Zanter laanger Zäit ass bekannt, datt hien a Wierklechkeet e System aus véier Stären duerstellt a mat fënnef Nopeschsonnen eng labber Assoziatioun bilt.
Duebel- respektiv Méifachstär
Besonnesch bekannt ass de Stär 2. Gréisst, well deen e Begleeder huet deen ee mat bloussem A gesäit: den Alkor, dee bei donkelem Himmel mam A gutt ze gesinn ass. Bei der réimescher Arméi gouf hien als Aepréifer benotzt. (Wénkelofstand 11'50", tatsächlech dräi Liichtjoer).
De Mizar selwer ass e visuellen Duebelstär, dee scho mat Teleskope mat fënnef Zentimeter Objektivëffnung eenzel ze gesinn ass. Seng Komponente si +2,3 mag a +4,0 mag hell, se sinn allebéid vum Spektraltyp A2 a stinn an engem Wénkelofstand vu 14,4 " am Positiounswénkel vun 153°.
Koordinaten (Equinoxe 2000.0)
Member vum "Bierestroum"
Mat véier anere vu siwen helle Wonstäre gehéieren de Mizar an den Alkor zum sougenannte Bierestroum, engem labbere Beweegungskoup vu ronn 150 iwwer den hallwen Himmel verdeelt Stären. Eis Sonn läit nach am Beräich vun där Grupp, beweegt sech awer an eng aner Richtung.
La Maison-Dieu
La Maison-Dieu ass eng franséisch Gemeng am Departement Nièvre an der Regioun Bourgogne-Franche-Comté.
NGC 95
Den NGC 95 ass eng Balkespiralgalaxis am Stärebild Pisces. D'Galaxis NGC 95 gouf den 18. Oktober 1784 vum däitsch-britteschen Astronom Friedrich Wilhelm Herschel entdeckt.
Canton du Marensin-Sud
De Canton du Marensin-Sud ass eng franséisch administrativ Andeelung am Arrondissement Dax, am Departement Landes an der Regioun Nei-Aquitaine.
Onofhängeg Lénkspartei
D'Onofhängeg Lénkspartei (frs: Gauche indépendante ) war eng eng politesch Partei zu Lëtzebuerg an der Tëschekrichszäit.
Si gouf op Bedreiwe vum Othon Decker gegrënnt a krut bei de Chamberwalen 1919 als Kartelllëscht am Walbezierk Osten een Deputéiertemandat (fir den Decker). Bei de Chamberwalen 1925 ass si als Onofhängeg Lénkspartei opgetrueden, nees nëmmen am Osten. Nieft dem Decker gouf dunn och nach de Pierre Godart gewielt. 1928 gouf den Decker net méi gewielt, mee d'Onofhängeg Lénkspartei huet mam Godart a mam Auguste Keiffer trotzdeem weider zwéin Deputéiert an d'Parlament geschéckt.
1931 huet d'Partei net bei de Wale matgemaach. 1934 ass si mat engem neien Numm zeréckkomm: Onofhängeg Ostpartei (frs: Parti des Indépendants de l'Est). Si krut dräi Mandater, erëm fir den Decker, de Keiffer an de Godart, déi allendräi iwwer 10,000 Stëmme kruten.
Nürnberg
Nürnberg ass eng Stad an der Bundesrepublik Däitschland. Mat ronn 500.000 Awunner (2014) ass si no München déi gréisst Stad vu Bayern.
Anville (Moundkrater)
Den Anville ass e relativ klengen, eenzel geleeënen Aschlagkrater um nërdlechen Deel vum Mare Fecunditatis. Déi nächst opfalend Strukture sinn op enger gewësser Distanz südwestlech vum Krater Messier an, nach méi wäit ewech am Südoste, südlech vum Moundequator, d'Hiwwele vum Dorsa Geikie mat dem Krater Lindbergh deen hannendru läit. Am Nordweste läit den Krater Taruntius um Rand vum Mare.
Nürnberg
Geschicht
D'Stad gouf wuel uganks um 11. Joerhonnert gegrënnt. Als keeserleche Stützpunkt an Openthaltsuert krut se séier Bedeitung fir d'Räich. Handwierk an Handel hunn hiert grad sou dozou bäigedroen.
Am 19. Joerhonnert huet sech Nürnberg zu engem industriellen Zentrum a Bayern entwéckelt, ë. a. am Beräich vu Motoren, Dréckereiwiesen a Spillgezei.
A der Zeit vum Nationalsozialismus gouf se zur "Stad vun de Reichsparteideeg", an op sou engem Parteidag goufen d'Nürnberger Rassegesetzer eestëmmeg beschloss. Spéider am Krich war se d'Zil vun enge sëllegen alliéierte Loftugrëffer, déi d'Stad mat hirer historescher Bausubstanz zu 90% zerstéiert hunn. De Justizpalais mat dernieft dem Prisong hunn awer bal kee Schued dervugedroen, soudatt vun November 1945 un hei an net zu Berlin d'Nürnberger Prozesser géint Krichsverbriecher vun der Nazidiktatur gefouert goufen.
Bekannt Nürnberger
Donieft hunn awer och vill bekannte Persounen do gelieft, wéi de Georg Wilhelm Friedrich Hegel (Philosoph), de Kaspar Hauser (Huuschtekand), de Ludwig Feuerbach (Philosoph) an d'Sandra Bullock (Schauspillerin).
Anville (Moundkrater)
De kreesronne, taassfërmege Krater huet e schaarfe Kraterrand an huet nëmme kleng Erosiounsspueren. Am ëstleche Beräich vun der bannenzeger Kratermauer losse sech kleng Rutschungen erkennen.
Den Anville gouf trotz der grousser Distanz als Satellittekrater vum Taruntius mat der Bezeechnung 'Taruntius G' gefouert. Am Joer 1976 gouf de Krater vun der I.A.U. op den Numm Anville, nom franséische Geograph Jean-Baptiste Bourguignon d'Anville (1697–1782) ëmgedeeft.
La Motte-Chalancon
La Motte-Chalancon ass eng franséisch Gemeng am Departement Drôme an der Regioun Auvergne-Rhône-Alpes.
Mount Lemmon Observatoire
De Mount Lemmon Observatoire Mount Lemmon Observatory (MLO), och als Mount Lemmon Infrared Observatory bezeechent, ass en astronomeschen Observatoire op enger Héicht vun 2.790 m um Bierg Mount Lemmon an de Santa Catalina Mountains ongeféier 28 Kilometer nord-ëstlech vun Tucson am US-Bundesstaat Arizona. D'Anlag am Coronado National Forest, déi en ettlech onofhängeg Teleskopen ëmfaasst, gëtt vum Steward Observatoire vun der Universitéit vun Arizona bedriwwen a krut dofir eng Spezialautorisatioun vum U.S. Forest Service.
Geschicht vum Observatoire
De Mount Lemmon Observatoire gouf 1954 ufanks als Radarstatioun vun der Air Defense Command mat der Bezeechnung Mount Lemmon Air Force Station gebaut. Nodeem en 1970 un de Steward Observatoire ugeschloss gouf, gouf d'Anlag an en Infrarout-Observatoire ëmgebaut. Bis 2003 gouf ee vum Fort Huachuca aus gesteierte Radartuerm fir Observatioune vu Rakéitestarte vun der White Sands Missile Range an New Mexico a vun der Vandenberg Air Force Base a Kalifornien gebraucht.
Instrumentéierung
Um Mount Lemmon ginn am Ganze 7 Teleskope bedriwwen, wovun déi wichtegst hei hannendrun opgezielt sinn:
Henri Kaudé
Den Henri Kaudé, gebuer de 7. Oktober 1958 zu Lëtzebuerg an do gestuerwen den 8. Juni 2009, war e lëtzebuergesche Schwëmmer.
1969 huet hie fir de Swimming Club Lëtzebuerg fënnef Landesmeeschter Titele gewonnen.
No engem Accident war den Henri Kaudé als Handicapéiertesportler aktiv an huet sech fir déi paralympesch Spiller 1992 zu Barcelona qualifizéiert, wou hie Lëtzebuerg op de 100 Meter Brasse an de 50 Meter Papillon vertrueden huet,
Messier (Moundkrater)
De Messier  ass en Aschlagkrater an der südlecher Hemisphär, am Mare Fecunditatis.
De Krater gouf 1935 vun der I.A.U. nom franséischen Astronom Charles Messier (1730–1817) genannt.
Bernard Borderie
De Bernard Borderie gebuer den 10. Juni 1924 a gestuerwen den 28. Mee 1978 war e franséischen Dréibuchauteur, Filmproduzent a Filmregisseur.
Hie war de Jong vum Filmproduzent Raymond Borderie.
Chamber (Belsch)
D'Chamber (Hollännesch: Kamer van Volksvertegenwoordigers, Franséisch: Chambre des représentants, Däitsch: Abgeordnetenkammer) ass mam Senat eng vun zwou Kummere vum Federale Parlament vun der Belsch. Op franséisch gëtt se dacks einfach Chambre genannt.
An hir ginn d'federal Gesetzer vun der Belsch gestëmmt, déi am ganze Land gëllen. E Gesetz gëllt als gestëmmt wann et d'absolut Majoritéit (50% +1, dat heescht vun op d'mannst 76 Deputéierten) vun de Stëmme krut a wann d'Majoritéit vun den Deputéierte beim Vote present waren (50% vun den Deputéierten + 1).
150 Deputéiert sinn an zwou Sproochegruppen agedeelt: eng franséischsproocheg Grupp an eng hollänneschsproocheg Grupp. Fir déi däitschsproocheg Minoritéit an der Belsch gëtt et keng Grupp; hir Representante sinn un d'francophon Grupp rattachéiert. Am Géigesaz zum Senat ass d'Zuel vun de Membere vun de Sproochegruppen net festgeluecht a ka sech änneren. An der Legislativperiod 2014-2018 gëtt et 63 francophon a 87 hollänneschsproocheg Deputéiert. D'Deputéiert ginn an hire Walkreesser direkt vun der Bevëlkerung gewielt.
Fir kënnen Deputéierten ze ginn, muss e Kandidat véier Konditiounen erfëllen: d'belsch Nationalitéit hunn, seng zivil a politesch Rechter besëtzen, op d'mannst 21 Joer hunn a säi Wunnsëtz an der Belsch hunn. D'Deputéiert gi fir eng Period vu véier Joer gewielt.
Union luxembourgeoise pour l'histoire et le patrimoine
D'Vereenegung gëtt de Bulletin d'information de l'Union luxembourgeoise pour l'histoire et le patrimoine eraus an ass um Ursprong vun der Fondation Linster-Weydert a vun der Maison du souvenir, de l'histoire et du patrimoine zu Helleng, déi als Undenken un de grousse Sammler Aloyse Linster gegrënnt gouf.
D'ULHP koorganiséiert d' Journée nationale de l'histoire locale, déi ronn 20 Veräiner aus dem ganze Land zesummebréngt. Do geet et ëm Geschicht am Allgemengen, de Patrimoine, d'Genealogie, d'Archeologie, d'Museologie, d'Numismatik, asw.
Fernand Schott
De Fernand Schott ass e lëtzebuergeschen Handballspiller an -trainer.
1968 war de Schott fir d'éischt am Kader vun der lëtzebuergescher Härenhandballnationalekipp. Hien huet 12-mol an der Nationalekipp gespillt, an dobäi 9 Goler geschoss.
Vun 1988 bis 1991 war de Fernand Schott och den Haapttrainer vun der Lëtzebuerger Nationalekipp.
Pennes-le-Sec
Pennes-le-Sec  ass eng franséisch Gemeng am Departement Drôme an der Regioun Auvergne-Rhône-Alpes.
Frascht (Roman)
Frascht ass e Roman a Lëtzebuerger Sprooch vum Nico Helminger, deen 1990 bei den Editions Phi erauskoum. Et ass dem Helminger säin éischte Roman.
Wourëms geet et am Roman?
Den Alex Frascht an de Luc Lamberti sinn zanter der Primärschoul Kolleegen. Dono trenne sech hir Weeër; den Alex gëtt Schoulmeeschter, de Luc, iwwer Ëmweeër, Taxischauffeur...
Beaufort
D'Wuert Beaufort bezeechent:
Parc Tony-Neuman
De Parc Tony-Neuman ass e Park mat Arboretum um Lampertsbierg an der Stad Lëtzebuerg. Den Tony Neuman huet de Park vun 1959 u vu sengem Gäertner Alphonse Hollman hanner senger Villa uleeë gelooss.
Per Testament huet den Neuman d'Villa mam Park dem Roude Kräiz hannerlooss. De Park Neuman gëtt vun der Stad Lëtzebuerg betreit an ass fir jiddwereen op.
Beaufort
Beaufort ass den Numm vu follgende Verwaltungeenheeten a Frankräich:
Frascht (Roman)
Soss
De Roman ass ganz a Klengschrëft
Kriticken
''Was anhebt wie die großartige Momentaufnahme der Generation der Dreißigjährigen [...], entpuppt sich zunehmend als Innenleben einer gestörten Persönlichkeit. Der einigermaßen glatte Erzählrhythmus der Anfangskapitel wird mit voranschreitender Seitenzahl immer öfter von Einschüben durchschnitten, die immer weniger mit der Biographie des Helden zu tun haben und am Ende nur noch Gedankensplitter ausmachen. Die gesamte Umwelt verliert sich in den Wörtern, wird von ihnen zerstückelt, wie die Körper, die in den Wahnsinnsvorstellungen der Hauptfigur verstümmelt werden. Auch die Bezugspersonen lösen sich im Nichts au[f].''
Beaufort
Beaufort ass den Numm vu follgenden Uertschaften, respektiv Gemengen:
Beaufort ass den Numm vu follgende Bauwierker:
Beaufort ass den Numm vu follgende Persounen:
Senat (Belsch)
De Senat (Hollännesch: Senaat, Franséisch: Sénat, Däitsch: Senat) ass mat der Chamber eng vun zwou Kummere vum Federale Parlament vun der Belsch. En ass 1831 gegrënnt ginn an hat deemools de selwechte Pouvoir wéi d'Chamber. Zënterhier ass en awer e puermol reforméiert ginn, notamment 1993 an 2014.
Zënter 2014 ginn d'Senateuren net méi direkt vum Vollek gewielt, mä vun de Communautéiten an de regionale Parlamenter designéiert (50 Senateuren). Zousätzlech gëtt et 10 cooptéiert Senateuren.
Haut spillt de Senat just nach eng ënnergeuerdnet Roll am legislative Prozess.
Heinrich Gaderius
Liewen
De Gaudenius huet op der Universitéit Louvain Theologie studéiert. En ofgeschlossenen Theologie-Studium war an där Zäit ongewéinlech an hien ass allgemeng fir seng Priedegte gelueft ginn.
Paschtouer zu Käerch
De Gaderius war Paschtouer vu Sterpenich a vu Käerch (1607-1621), woubäi hie vu 1618 u bei der leschtgenannter Uertschaft vum Provënzialrot opgefuerdert gouf, wéinst dem Prinzip vun der Residenzpflicht op säin Amt do ze verzichten. Hien ass eréischt 3 Joer méi spéit aus dem Paschtoueschhaus erausgeplënnert.
Et ass net kloer op de Gaderius eng éischt Kierch zu Käerch am fréie 17. Jh. gebaut huet, oder se just restauréiert huet.
Schoulstëftungen
Och eng ganz Rei Schoulstëftunge ginn op de Gaderius zeréck. Eleng beim neigegrënnte Jesuittekolléisch an der Stad waren et der eng Dose fir all Kéier op d'mannst 14.000 Karolusgulden.
Asaz géint Hexereiprozesser
Géint d'Hexereiprozesser huet de Gaderius op e puer Aart a Weise gewierkt. Hien huet Beschëllegte Courage gemaach sech ze wieren a s'och dofir finanziell ënnerstëtzt.
Géint de Peter Britt, den Amtmann vun der klenger Herrschaft Elter, wou an de Jore 1610-1616 méi wéi zwanzeg Hexeprozesser opgezu goufen, huet de Gaderius Beweiser gesammelt. De Britt, deen als Amtmann och indirekt an onerlaabt finanziell profitéiert huet, war bekannt derfir, mat onerlaabte Mëttelen ze schaffen. De Britt gouf schlussendlech vum Provënzialrot ofgesat.
De Gaderius huet och doriwwer gepriedegt, wat dat fir Follgen hätt wann ee Falschaussoe géint säin Nächste géif maachen. Et gëtt dem Gaderius esouguer nogesot, hien hätt d'Existenz vun Hexerei an Zauberei - deemools allgemeng als Realitéit ugeholl - grondsätzlech a Fro gestallt.
Nom Joer 1640 hunn Hexereiprozesser zu Lëtzebuerg allgemeng staark ofgeholl a sinn um Enn vun deem Joerhonnert komplett verschwonnen.
De Gunther Franz huet de Gaderius 2002 mat enger kuerzer Biographie a senger Oplëschtung vu Géigner vun Hexeprozesser am Raum Lëtzebuerg an Tréier opgefouert.
Erënnerung
Zu Sterpenech gouf eng Strooss nom Gaderius benannt.
Kierch Kréindel
D'Kierch zu Kréindel ass eng kathoulesch Kierch déi zur Par Wëntger Sainte-Famille, zum Dekanat Norden an zu der Gemeng Wëntger gehéiert.
De Patréiner vun der Kierch ass den hellege Blasius, deem säi Fest den 3. Februar gefeiert gëtt.
D'Kierch steet op der Haaptstrooss, dem CR332. Nieft der Kierch ass de Kierfecht ugeluecht.
De Chronogramm
Iwwer dem Kiercheportal kann een dëse Chronogramm gesinn, deen d'Joer 1745 duerstellt:
Geschicht
Bis de 7. Mee 2017 war et eng Filialkierch vun der Par Tratten, déi zum Parverband Ëlwen, Wäiswampech, Wëntger, zu der Pastoralregioun Norden an zum Dekanat Klierf gehéiert huet. Zur fréierer Par Tratten huet ausser der Filialkierch vu Kréindel och nach d'Parkierch vun Tratten an d'Kapell vun der Trätter Strooss gehéiert.
Chauvirey-le-Vieil
Chauvirey-le-Vieil ass eng franséisch Gemeng am Departement Haute-Saône an der Regioun Bourgogne-Franche-Comté.
Lëscht vun den argentinesche Provënzen
Argentinien ass an 23 Provënzen (Provincias) an eng autonom Stad (ciudad autónoma, nämlech Buenos Aires) agedeelt.
D'Provënze sinn d'Deelstate vum argentinesche Federalstaat. Si hu jiddereng eng eege Provënzverfassung, a si fir alles kompetent, woufir no der argentinescher (federaler) Verfassung net ausdrécklech de Federalstaat zoustänneg ass.
D'Provënze sinn administrativ an Departementer (Departamentos) agedeelt. Déi eenzeg Ausnam dovun ass Buenos Aires, dat a Partidos (Quartieren) agedeelt ass.
Josef Stübben
Den Hermann Josef Stübben, gebuer den 10. Februar 1845 zu Hülchrath bei Düsseldorf an der preisescher Rhäinprovënz, gestuerwen den 8. Dezember 1936 zu Frankfurt um Main, war en Architekt, Urbanist an Auteur vu Fachbicher.
Arrondissementer am Departement Seine-Maritime
D'Departement Seine-Maritime setzt sech aus 3 Arrondissementer zesumme mat follgenden Haaptuertschaften: Rouen, Dieppe a Le Havre
Déi dräi Arrondissementer sinn:
Josef Stübben
Hie war Oberbaurat zu Köln an hat der d'Stad Lëtzebuerg Projeten (Urbaniséierungs- an Nivellementspläng souwéi Zeechnungen) proposéiert, fir de Plateau Bourbon an de Lampertsbierg z'amenagéieren.
Och fir d'Stad Esch-Uelzecht huet hie Mëtt der 1920er Joren e Plang ausgeschafft, wéi dës sech no Norden hin ausbreede kéint, fir bis zu 60.000 Awunner Plaz bidden ze kënnen.
Bernard Schultheiss
De Bernard Schultheiss ass e lëtzebuergeschen Handballspiller.
1966 war de Schultheiss fir d'éischt am Kader vun der lëtzebuergescher Härenhandballnationalekipp. Hien huet 33-mol an der Nationalekipp gespillt, an dobäi 34 Goler geschoss.
Carlo Vögele
De Carlo Vögele (oder Vogele), gebuer den 2. November 1981 zu Lëtzebuerg, ass e lëtzebuergesch-däitschen Animatiounsfilmmécher.
Hien huet zu Berlin studéiert, duerno op der Gobelins-Billerschoul zu Paräis. 2008, bei engem Auslandssemester um California Institute of the Arts, krut seng Ofschlossaarbecht For Sox' Sake den éischte Präis. Gläich drop gouf hie bei Pixar engagéiert, wou hie vun 2009 bis 2017 ë. a. bei Toy Story 3 a Cars 2 matgeschafft huet, a fir de Film Brave de Papp an déi 3 Lords animéiert huet.
Fir säi Kuerzfilm Una Furtiva Lagrima krut hien 2012 de Präis fir de beschte Kuerzfilm um Internationalen Animatiounsfilm-Festival vun Annecy. De Film, a Stop-Motion-Technik Bild fir Bild opgeholl, weist engem Fësch seng lescht Minutten tëscht dem Fëschmaart an der Pan, wou e gebrode gëtt, iwwerdeems en dem Gaetano Donizetti seng Serenad Una furtiva lagrima (mat der Stëmm vum Enrico Caruso) séngt... Och en anere Kuerzfilm, Wurst, och nees a Stop-Motion, wou Wirschtecher a Pouleten wéi Mënschen op der Plage an der Sonn leien, ze broden, hat Succès doruechter.
Am Mäerz 2022 koum säin éischten Animatiouns-Long-métrage, Icare eraus. Dëse gouf als lëtzebuergesche Bäitrag fir d'Oscar-Nominatiounen 2023 virgeschloen,.
Gemeng Rëmeleng
Rëmeleng ass eng vun den lëtzebuergesche Gemengen an zanter 1907 eng vun den 12 Lëtzebuerger Stied. Et ass déi eenzeg Uertschaft an deemno och Chef-lieu vun der Gemeng.
Rëmeleng gëtt och d'Stad vum Roude Buedem genannt.
Uertschaften an der Gemeng
Rëmeleng ass déi eenzeg Uertschaft an der Gemeng, vun där si och den Numm huet.
Geographie
D'Gemeng läit am Dall vun der Keelbaach. Mat enger Fläch vu 684 ha ass se an där Hisiicht eng vun de klengste Gemengen am Land.
Tëscht Huldang a Rëmeleng gëtt et mat 82 km déi gréisst Nord-Süd-Längt vum Lëtzebuerger Land. An der Rëmelenger Gemeng läit dee südlechste Punkt vum Land op 49°26'52".
Geschicht
Rëmeleng huet bis 1891 zu der Gemeng Keel gehéiert. Duerch d'Gesetz vum 27. Juni 1891 gouf et vu Keel ofgetrennt an ass domat zanter dem 1. Oktober 1891 eng onofhängeg Gemeng. Zu der neier Gemeng huet nieft der Uertschaft Rëmeleng och de Weiler Uewertéiteng (Haut-Tétange) gehéiert. Den éischte Buergermeeschter war den Industriellen Jean-Pierre Nau, dee seng Nominatioun de 24. Oktober 1891 krut,.
Duerch d'Gesetz vum 4. August 1907 krut Rëmeleng den Titel Stad.
Politik
Zanter 2023 huet d'LSAP d'absolut Majoritéit am Schäfferot. Dat war och virdrun de Fall, ausser vun 2017 bis 2023, wou s'eng Koalitioun mat der KPL hat.
Zesummesetzung
D'Majoritéitskoalitioun am Gemengerot ass fett geschriwwen Quell: Inneministère / RTL.lu / elections.lu
Interkommunal Syndikater
D'Gemeng Rëmeleng ass Member vu follgenden interkommunale Syndikater:
Dillingen
D'Wuert Dillingen bezeechent:
Wladimir (Stad)
Wladimir (op Russesch: Владимир) ass eng Universitéitsstad am Oblast Wladimir am Zentralrussesche Federatiounskrees a Russland. Se läit eng 176 km ëstlech vu Moskau.
S'ass d'Haaptstad vun hirer Regioun an huet Awunner (Stand ) op enger Fläch vun zirka 125 km².
Wladimir gouf am Joer 990, oder am Joer 1108 (Bau vun der Festung Wladimir) gegrënnt. Historesch war Wladimir vun 1243 bis 1389 d'Haaptstad vun der Nordost-Rus, dem Terrotoire deen de Virleefer vu moderne Russland war.
Naxi
D'Naxi oder Nakhi (纳西族) sinn e Vollek am Südweste vun der Volleksrepublik China. Et sinn dat eng 300.000 Leit, déi an de südëstlechen Ausleefer vum Himalaya, am Weste vun de Provënze Yunnan a Sichuan liewen. Den Zentrum vun der Naxi-Kultur ass d'Stad Lijiang, där hir Alstad vun der UNESCO als Weltkulturierwen deklaréiert gouf.
D'Naxi sinn eng vun de 56 offiziell unerkannten ethnesche Minoritéiten a China.
Am Weste goufe si iwwer den US-amerikanesche Botaniker Joseph Rock an de russesche Reesenden an Auteur Peter Goullart (Forgotten Kingdom ) bekannt, déi um Ufank vum 20. Joerhonnert zu Lijiang gelieft hunn an do ronderëm gereest sinn. De Rock huet ë. a. Fotoe vun do am National Geographic publizéiert.
JaFu 1
De JaFu 1 ass e planetareschen Niwwel am Stärebild Ophiuchus. Hie läit selwer am Kugelstärekoup Palomar 6. Den Niwwel gouf am Joer 1997 vum George H. Jacoby an L. Kellar Fullton entdeckt. Hir Nimm sinn an der Bezeechnung vum Niwwel integréiert. E Modell vum Niwwel, deen déi cheemesch Eegenaarte vu planetareschen Niwwelen a Kugelstärekéip déi ronderëm leien erfaasst, gouf am Joer 2012 vum James F. Buell gewisen.
D'Katalogbezeechnunge vum Niwwel sinn: PK 002+01 4 • PN G002.1+01.7 • JaFu 1
Ferdinand I. (HRR)
Hie war dat véiert Kand vum Felipe I. vu Kastilien a senger Fra Juana (déi Geckeg). 1521, nom Doud vum Keeser Maximilian, krut hien d'Herrschaft iwwer d'Habsburgesch Ierflännereien, iwwerdeems säi Brudder Karel V. d'Territoiren a Spuenien an déi Spuenesch Nidderlanden krut. 1526/1527 gouf de Ferdinand Kinnek vu Béimen, Kroatien an Ungarn.
A sengen Herrschaftsgebidder huet de Ferdinand eng administrativ Organisatioun opgebaut, déi d'Basis vun der Verwaltung vun de Joerhonnerten dono gouf. Doduerch, datt e Kinnek vu Béimen, Kroatien an Ungarn gouf, konnt hien d'Basis vun der Muecht vun den Habsburger am Donauraum schafen.
Nach zu Liefzäite vu sengem Brudder Karel V. ass en de 5. Januar 1531 zu deem sengem Nofollger als Réimesch-däitsche Kinnek geweilt ginn. Hien huet de Karel och laang als Keeser vetrueden, wann deen doruechter ënnerwee war.
De 26. Februar 1558 hunn d'Kurfürsten zu Frankfurt de Ferdinand zum Keeser gewielt.
Joffereninselen
D'Joffereninselen sinn en Archipel vun den Antillen am Karibesche Mier, déi tëscht Anguilla am Osten a Puerto Rico am Weste leien. Et sinn déi ëstlechst Insele vun de Groussen Antillen. Den Anegada-Passage trennt s'am Oste vun de Klengen Antillen. Wéinst hirer direkter Noperschaft mat de Klengen Antillen, gi se heiansdo bei déi derbäigezielt.
Ferdinand I. (HRR)
Kanner
Mat senger Fra Anna vu Béimen an Ungarn (1503–1547) hat e 15 Kanner, vun deenen 3 Jongen an 9 Duechteren de Papp iwwerlieft hunn.
Seng Fra ass no der Gebuert vum Johanna un enger Infektioun gestuerwen.
Joffereninselen
Se sinn an dräi verschidde politesch Entitéite ënnerdeelt :
Aces High
Aces High ass e brittesch-franséische Krichsfilm vum Jack Gold aus dem Joer 1976 no dem Stéck  Journey's End vum R. C. Sherriff.
Ëm wat geet et am Film?
Jonk onerfuere brittesch Pilote ginn am Éischte Weltkrich agesat, hir Iwwerliewenschance si gläich Null.
Recoubeau-Jansac
Recoubeau-Jansac ass eng franséisch Gemeng am Departement Drôme an der Regioun Auvergne-Rhône-Alpes.
Roger Diederich
Hien ass no der Primärschoul zu Mutfert op d'Handwierkerschoul an op den Technikum zu Lëtzebuerg gaang an huet 1947 bei der Firma Paul Wurth S.A. als techneschen Ingenieur ugefaangen.
Vum 1. Januar 1970 bis 31. Dezember 1975 war e Buergermeeschter vun der Gemeng Conter. Spéider gouf en zum Éierebuergermeeschter ernannt.
Vun 1962 bis 1966 war hie Regionaldelegéierten a vun 1966 bis 1975 Member vum Zentralkommitee vun der Union Grand-Duc Adolphe. Vun 1975 bis 1977 war e Vizepresident a vun 1977 bis 1993 President vun dëser Organisatioun. Ënner sengem Virsëtz gouf virun allem d'Iddi vun der Verëffentlechung vun der UGDA-Chronik ënnerstëtzt, awer och aner kulturell Projeten huet hie gefërdert.
Hi war och de President vun der UGDA-Museksschoul vun 1984 bis 1993 an ausserdeem vun 1980 bis 1990 Member am Verwaltungsrot vun der Mutualitéitskeess vun der UGDA a vun 1990 bis 1993 där hire President.
Hie war iwwer 70 Joer Member, Museker, Comitésmember, President an Éierepresident vun der Harmonie Moutfort-Medingen.
Zensur
Zensur steet fir:
Censor
Centre hospitalier neuropsychiatrique
De Centre hospitalier neuropsychiatrique (CHNP) zu Ettelbréck ass en ëffentlecht Etablissement an dat gréisst psychiatrescht Spidol zu Lëtzebuerg. Et gouf duerch d'Gesetz vum 17. Abrëll 1998, dat den 1. Januar 1999 a Kraaft getrueden ass, gegrënnt.
Bei der Grënnung gouf dem Centre d'Gestioun vum Hôpital neuropsychiatrique de l'État vun Ettelbréck, vum Centre thérapeutique pour malades d'alcoolisme vun Useldeng a vum Centre thérapeutique pour toxicomanes vu Manternach iwwerdroen. Dobäi goungen och déi Staatsproprietéiten déi zu deenen Etablissementer gehéiert hunn an de Besëtz vum Centre.
Virgeschicht
1931 gouf deen éischten oppene Service opgemaach. 1974 gouf aus der Maison de Santé den Hôpital neuropsychiatrique de l'État, den 1. Januar 1999 krut d'Institutioun dunn den haitegen Numm.
2005 gouf den CHNP an dräi Unitéiten opgedeelt: eng psychiatresch Rehaklinik, en Zentrum fir al Leit an en Zentrum fir Leit mat engem mentalen Handicap.
Administratioun
Den CHNP gëtt vun engem Verwaltungsrot vu 14 Membere geréiert. Aacht Membere gi vum Gesondheetsminister genannt, zwee vum Personal mandatéiert (ee Medezinner an een anere Mataarbechter), zwee Membere si vum Conseil médical an zwee vun der Personaldelegatioun.
Weltraumorganisatioun
Als Weltraumorganisatioun ginn Administratiounen, Ariichtungen an Zesummenschlëss vu Verwaltungen, Persounen, an Entreprisë bezeechent, déi sech mat der Fuerschung an/oder Notzbarmaache vum Weltraum fir friddlech oder militäresch Zwecker befaassen.
National Weltraumorganisatiounen
Vill Staaten ënnerhalen national Weltraumorganisatioune fir d'Fuerschung an d'Benotze vum Weltraum. Heiansdo sinn déi betreffend Organisatiounen nëmme fir Raumfaart a Benotze vum Weltraum zoustänneg, munnechmol zousätzlech och fir d'wëssenschaftlech Entwécklung vun der Loftfaart.
Europa
Nieft nationale Weltraumorganisatioune gëtt et och Zesummeschlëss vun en ettleche Staaten wéi d'Europäesch Weltraumorganisatioun (engl. European Space Agency, kuerz ESA). Déi gouf den 30. Mee 1975 fir eng besser Koordinéierung vun den europäesche Raumfaartaktivitéite gegrënnt, well den technologesche Réckstand an der Raumfaart géigenniwwer der UdSSR an den USA wéinst den immensen Ustrengunge vun deenen zwee Länner ëmmer méi grouss gouf. Si hat 18 Memberstaaten (zanter 2008 Tschechien). D'ESA ass d'Nofollgerganisatioun vun den europäeschen Organisatiounen ELDO, ESRO a vun der Europäescher Fernmeldesatellitte-Konferenz (CETS). Wéi déi ass si no Artikel 2. vun hirem Statut op „reng friddlech Zwecker“ vun der Raumfaart begrenzt.
Weltwäit Zesummenschlëss
Beispill fir eng internationaal Weltraumorganisatioun, déi prinzipiell fir all d'Weltraumorganisatiounen op ass, ass d'International Charta fir Weltraum an Naturkatastrophen, déi am Fall vu Katastrophe séier gëeegent Satellittebiller mat Vergläichsbiller fir d'optimaalt Plangen an d'Duerchféiere vun der Katastrophenhëllef zur Dispositioun stellt.
Lëscht vu private Weltraumorganisatiounen
historesch:
aktiv:
Château Frontenac
De Château Frontenac ass e Luxushotel am Zentrum vun der kanadescher Stad Québec, an der Provënz Québec, an ass eng vun den Haaptaktraktioune vun der Stad.
Weltraumorganisatioun
Lëscht vu private Weltraumorganisatiounen
wäitreechend utopesch Ziler:
Château Frontenac
Den Hotel gouf nom Louis de Buade, Grof vu Frontenac a Palluau (1622–1698) genannt, dem bedeitendste Gouverneur vun der franséischer Kolonie Neifrankräich. E läit uewen op engem Hiwwel, iwwer dem Sankt-Lorenz-Stroum an dem Dall, wou d'Britte 1759 am Krich géint d'Fransouse gewonnen hunn, an doropshin d'Stad Québec iwwerholl hunn.
Am Alfred Hitchcock sengem Film I Confess ass de Château Frontenac e puermol ze gesinn a spillt eng wichteg Roll an der Schlusszeen.
Cintrey
Cintrey ass eng franséisch Gemeng am Departement Haute-Saône an der Regioun Bourgogne-Franche-Comté.
Albepierre-Bredons
Albepierre-Bredons ass eng franséisch Gemeng am Departement Cantal an der Regioun Auvergne-Rhône-Alpes.
D'Gemeng läit op enger Héicht tëscht 872 an 1.855 Meter
Kierch Gonnereng
D'Kierch zu Gonnereng ass eng kathoulesch Kierch déi zur Par Regioun Iechternach Saint-Willibrord, zum Dekanat Osten an zu der Gemeng Jonglënster gehéiert.
De Patréiner vun der Kierch ass den hellege Sebastian, deem säi Fest den 20. Januar gefeiert gëtt.
Rimon-et-Savel
Rimon-et-Savel ass eng franséisch Gemeng am Departement Drôme an der Regioun Auvergne-Rhône-Alpes.
Kierch Gonnereng
Zur fréierer Par Jonglënster hunn och nach d'Parkierch zu Jonglënster, d'Kapell vun Allënster, an Filialkierch zu Guedber gehéiert.
An der Kierch vu Gonnereng ass zanter Dezember 2011 eng hei am Land ganz seelen englesch Uergel aus dem 19. Joerhonnert installéiert.
Tour de Wallonie 2010
Déi 37. Editioun vum Tour de Wallonie, gouf vum 24. bis de 28. Juli 2010 a Wallounien tëscht Mouscron a Welkenraedt gefuer. Et goung iwwer eng Streck vun 899,1 km an d'Course stoung um Kalenner vun der UCI Europe Tour 2010 an der Kategorie 2.HC.
Jasmine Braun
D'Jasmine Braun, gebuer den 30. Dezember 1988 zu Esch-Uelzecht, ass eng lëtzebuergesch Schrëftstellerin vu Jugendliteratur.
Hiert Liewen
Si huet um Institut supérieur d'études et de recherches pédagogiques vun der Universitéit Lëtzebuerg studéiert, nodeem si hir Première (A-Sektioun) am Lycée Robert-Schuman um Lampertsbierg an der Stad gemaach huet.
Hir Schrëftstellercarrière
Hir Wierker schreift si an däitscher Sprooch.
Hiert éischt Buch housch Wolfsspur (Verlag Op der Lay, 2006), e Roman, deen a Sibirien spillt an dat si am Alter vu 17 Joer publizéiert huet. Et handelt sech dobäi ëm Jugendliteratur fir Kanner a Jugendlecher vun 12 Joer un. Ënner dem Titel Wolfsliebe - Tochter der Wildnis koum et 2011 an Däitschland an an Éisträich op de Maart. Et handelt sech dobäi ëm eng iwwerschaffte Versioun vu Wolfsspur.
Dany Carrel
D'Dany Carrel, gebuer als Yvonne Chazelles du Chaxel den 20. September 1932 zu Tourane deemools Franséisch Indochina haut Vietnam, ass eng franséisch Schauspillerin.
D'Dany Carrel huet an zwéi bedeitende Filmer ënner der Regie vum René Clair matgespillt an zwar am Joer 1955 a Les grandes manœuvres mat der Michèle Morgan a Gérard Philipe an 1957 a Porte des Lilas mam Pierre Brasseur an Henri Vidal. Aner bekannt Filmer mat hir sinn Les dragueurs (1959) vum Jean-Pierre Mocky mam Jacques Charrier an Dany Robin a Le Pacha (1968) vum Georges Lautner mam Jean Gabin.
Robert Steines
De Robert Steines ass e lëtzebuergeschen Handballspiller.
1961 war de Steines fir d'éischt am Kader vun der lëtzebuergescher Härenhandballnationalekipp. Hien huet 51-mol an der Nationalekipp gespillt, an dobäi 196 Goler geschoss.
Etchika Choureau
D'Etchika Choureau, gebuer Jeannine Paulette Verret de 15. November 1923 zu Paräis a gestuerwen de 25. Januar 2022, war eng franséisch Filmschauspillerin.
Lëscht vun den nationale Monumenter an der Gemeng Dippech
An dëser Lëscht vun den nationale Monumenter an der Gemeng Dippech sinn all national Monumenter opgezielt, déi an der lëtzebuergescher Gemeng Dippech ze fanne sinn (Stand: ).
Sprénkeng
Legend: MN – Immeubles et objets classés monuments nationaux; IS – Immeubles et objets inscrits à l'inventaire supplémentaire
If....
If....  ass e brittesche Film vum Lindsay Anderson aus dem Joer 1968.
Ëm wat geet et am Film?
An enger englescher Public School rebelléieren d'Schüler géint d'Professeren a géint hir Elteren …
Tour de Wallonie 2009
Déi 36. Editioun vum Tour de Wallonie, gouf vum 24. bis de 28. Juli 2009 a Wallounien tëscht Waremme an Tournai gefuer. Et goung iwwer eng Streck vun 961,7 km an d'Course stoung um Kalenner vun der UCI Europe Tour 2009 an der Kategorie 2.HC.
Lodranit
D'Lodranitte formen eng kleng Grupp bei de Steen-Eisemeteoritten. Si sinn zesummegesat aus Néckel-Eisen a Silikater. Duerch de Silikatundeel, deen haaptsächlech aus Olivin a Pyroxen besteet, si si cheemesch änlech mat den Enstatit-Chondritten an den H-Chondritten. Well bei Lodranitten awer déi typesch Chondre feelen, gi si meeschtens zu de primitiven Achondritte gezielt.
Déi meescht Lodranitte goufe bis elo op dem Bloäis an der Antarktis fonnt.
Kinneksindesch Verdeedegung
D'Kinneksindesch Verdeedegung ass eng Erëffnung vum Schachspill. Se zielt zu den Zouene Spiller an ass an den ECO-Coden ënner de Schlësselen E60 bis E99 klassifizéiert.
Rochefourchat
Rochefourchat ass eng franséisch Gemeng am Departement Drôme an der Regioun Auvergne-Rhône-Alpes.
Kinneksindesch Verdeedegung
D'Kinneksindesch Verdeedegung fänkt mat de follgenden Zich un:
(118) Peitho
Den (118) Peitho ass en Asteroid aus der Haaptceinture.
Kinneksindesch Verdeedegung
Austauschvariant
An der Austauschvariant, tauscht Wäiss mat 7. dxe5 dxe5 8. Dxd8 Txd8 d'Dammen aus a probéiert e klenge, mä séchere Virdeel z'erzielen an engem relativ rouege Mëttelspill ouni Dammen.
Enzyklopedie vun de Schacherëffnungen
An der Enzyklopedie vun de Schacherëffnungen ass d'Kinneksindesch Verdeedegung ënner de Schlësselen E60 bis E99 klassifizéiert.
(118) Peitho
Den Objet gouf de 15. Mäerz 1872 vum Karl Theodor Robert Luther entdeckt.
Den Himmelskierper gouf no der Peitho, der griichescher Gëttin vun der Iwwerriedungskonscht an Duechter vum Gott Okeanos, genannt.
IC 5201
Den IC 5201 ass eng Spiralgalaxis am Stärebild Grus. Si läit ronn 42 Millioune Liichtjoer vun eis ewech.
D'Galaxis gouf am Joer 1900 niewebäi vum Astronom Joseph Lunt entdeckt, wéi hien am Royal Observatory no bei Kapstad mat engem 18-Zoll-Teleskop no engem Koméit gesicht huet, deen den Theodor Brorsen entdeckt hat.
Paris-Nice 2011
Et war déi 2. Kompetitioun um Kalenner vum der UCI World Tour 2011.
Antonella Lualdi
D'Antonella Lualdi, gebuer als Antonietta De Pascale de 6. Juli 1931 zu Beirut a gestuerwen den 10. August 2023 zu Roum, war eng italieenesch Schauspillerin.
Zanter 1953 war si mam Schauspiller Franco Interlenghi bestuet. Si ass d'Mamm vun der Schauspillerin Antonella Interlenghi.
Reichling
Reichling ass de Familljennumm vun ë. a. follgende Persounen:
Marit Larsen
D'Marit Elisabeth Larsen, gebuer den 1. Juli 1983 zu Lørenskog an Norwegen, ass eng norwegesch Sängerin, Songwriterin a Gitarristin.
D'Marit Larsen zu Lëtzebuerg
De 26. Mäerz 2009 war d'Marit Larsen d'Virband um Concert vum Jason Mraz am Atelier.
Paul William Hodge
Den Hodge hat Physik op der Yale Universitéit geléiert a krut säin Doktortitel an Astronomie op der Harvard Universitéit. Zesumme mam George Wallerstein huet en 1965 d'Astronomiedepartement vun der University of Washington gegrënnt wou hie Professer ass. Vun 1984 bis 2004 war hien och Editeur vum Astronomical Journal.
Seng jéngst Fuerschunge konzentréiere sech op d'Eegeschafte vun der Stäregebuert an noe Galaxien inklusiv der Andromedagalaxis. Bei sengen Ënnersich vun der Barnard Galaxis, déi 1977 publizéiert goufen, hat hie 16 H-II-Regiounen identifizéiert. No him ginn déi als Hodge 1 bis Hodge 16 bezeechent.
Val d'Orcia
De Val d'Orcia ("Orcia-Dall") ass eng natierlech hiwweleg Géigend an der italieenescher Provënz Siena, an der Toskana, op der Grenz mat Umbrien. Se läit nordëstlech vum Monte Amiata, ronderëm de Floss Orcia, deen derduerch leeft, an no deem se genannt ass. Se huet eng Fläch vun 61.188 ha a läit an de Gemenge Castiglione d'Orcia, Montalcino, Pienza, Montepulciano, Radicofani a San Quirico d'Orcia.
D'Landschaft gouf an hirer haiteger Form, mat Gruppe vun Zypressen, Dierfercher a Kapellen, an der Zäit vun der Renaissance ugeluecht, fir en harmonescht Bild ze schafen, an d'Idealer vu gudder (land-)wirtschaflecher Notzung, dem Zesummeliewe vu Mënsch an Natur, wéi och vun der Estetik erëmzespigelen. Dierfer wéi Pienza a Montalcino goufen dobei nei gebaut. Op ville Renaissance-Molereien gouf de Val d'Orcia dann och als Hannergrond erausgesicht.
Aus deem Grond gouf d'Géigend, déi och haut nach op Dausende vun 'typeschen' Toskana-Fotoen ze gesinn ass, den 2. Juli 2004 op d'UNESCO-Lëscht vun de Weltierwen agedroen.
Zeenen aus dem Film Gladiator vum Ridley Scott goufen do gedréint.
Indesche Lotus
Den Indesche Lotus (Nelumbo nucifera, Syn.: Nelumbium speciosum) ass eng Planzenaart aus der Gattung vun de Lotusblummen (Nelumbo), bannent der Famill vun den Nelumbonaceae.
Den Indesche Lotus kënnt ursprénglech an engem Streech vun Indien bis a Japan, südlech bis a Korea an den Norde vu Südostasien vir, isoléiert och ronderëm den Aralséi an d'Kaspescht Mier. D'Mënschen hunn d'Planz südlech bis an Nordostaustralien an an Nord- a Südamerika verbreet.
Symbolik
Dëse Lotus ass déi helleg Blumm vun den orientalesche Reliounen (Buddhismus, Bramhanismus; kuckt och de fransiéschen Numm Lotus sacré), an deenen d'Gottheeten op engem Lotusblummentroun duergestallt ginn. Och an der indescher Konscht an Architektur spillt dëse Lotus eng Roll, z. B. beim Bau vu janieschen Tempelen am Rajasthan.
D'Hinduen associéieren d'Lotusblumm (Padma) mam Schëpfungsmythos a mat de Gëtter Vishnu a Brahma, sou wéi de Gëttinne Lakshmi a Sarasvati. An der Hindi-Sprooch heescht de Lotus Kamal (कमल) an ass e beléifte Virnumm fir Jongen (weiblech Form: Kamala)
Bei de Chinese symboliséiert de Lotus d'Rengheet an d'Eleganz, bei de Buddhisten d'Rengheet vum Kierper, vum Schwätzen a vum Geescht.
En ass am Fändel vu Macao ofgebilt an et ass och déi national Blumm vun Indien a vum Vietnam.
Als Kascht
D'Wuerzelknolle gi gedréchent, zu Miel geriwwen, an da gekacht a mat Esseg a Sojazooss dobäi zervéiert. Jonkt Geleefs a Stiller ginn als Geméis gekacht. De Som gëtt frësch, kandéiert oder gereechert als Geknabbers oder an der Zopp giess. Och Téi kann een draus maachen.
Den Indesche Lotus spillt och eng wichteg Roll an der traditioneller chineesescher Medezin.
Hentgen
Hentgen  ass de Familljennumm vun ë. a. follgende Persounen:
Combeaufontaine
Combeaufontaine ass eng franséisch Gemeng am Departement Haute-Saône an der Regioun Bourgogne-Franche-Comté.
Kierchefong
De , offiziell Fonds de gestion des édifices religieux et autres biens relevant du culte catholique ass eng sougenannt moralesch Persoun vum ëffentleche Recht déi mat engem Gesetz vum 13. Februar 2018 geschaf gouf, fir sech ëm déi materiell Bedierfnesser vum kathoulesche Kult zu Lëtzebuerg ze bekëmmeren. .
Zweck
De Fong steet ënnert der Kontroll vum Äerzbistum an ass vum Gesetz hir den eenzegen Nofollger vun de Kierchefabrécken, déi mam selwechte Gesetz vum Februar 2018 ofgeschaaft goufen. .
Besëtz
De Besëtz deen dem Kierchefong duerch Gesetz iwwerdroe gouf besteet engersäits aus 169 Terrainen (Akerland, Wisen, Bëscher, asw.), verspreet an 32 Gemengen am Land. Am Ganzen ass et eng Fläch vu knapps 84 ha. Do dernieft gehéieren dem Fong nach 137 reliéis Gebaier, verspreet an 52 Gemengen. Zu dësem muss de Patrimoine derbäi gezielt ginn, deen de Kierchefabrécke gehéiert huet.
Gestioun
De Kierchefong gëtt vun engem Verwaltungsrot vun op d'mannst dräi Membere geréiert. D'Membere gi vum Äerzbëschof genannt oder ofgesat. Hiert Mandat leeft iwwer héchstens sechs Joer, et kann awer erneiert ginn. De Verwaltungsrot ka verschidden Aufgabe fir den deeglechen Oflaf un en Administrateur oder e Salarié delegéieren. Do dernieft kann de Fong och dezentral Verwaltungsstrukture schafen, déi awer keng eege juristesch Persoun sinn.
D'Finanze vum Fong ginn no de Reegele vun der kommerzieller Comptabilitéit gefouert. D'Joreskonte musse bannent sechs Méint nom Ofschloss vum Joer un den Äerzbistum virugeleet ginn, fir datt dee se kontrolléiere kann. De Fong muss dem Äerzbistum och virum Ufank vum Joer e Budget eraginn, deen en approuvéiere muss.
Verwaltungsrot
D'Presidentin vum Verwaltungsrot ass zanter dem 16. Juli 2021 d'Madamm Dr Marianne Bausch-Koenig. Virun hir war vum 1. Mee 2018 un den Norbert Haupert den éischte President.
Missa Luba
D'Missa Luba ass eng Versioun vun der laténgescher Mass gesongen a gespillt no traditionelle kongoleesesche Rhythmen a Melodien aus der Demokratescher Republik Kongo. D'Mass gouf am Joer 1958 arrangéiert an opgeholl vum belsche Franziskanerpater Guido Haazen gesonge vum Chouer Les Troubadours du Roi Baudouin.
D'Mass ass bekannt a berüümt ginn well en Deel dervun a bekannte Filmer gebraucht ginn ass sou de Kyrie an de Gloria am Film Il Vangelo secondo Matteo (1964) vum Pier Paolo Pasolini an de Sanctus am Film If.... (1968) vum Lindsay Anderson.
De Soundtrack mat dem Sanctus aus dem Film If.... koum bei Philips eraus a war 11 Wochen an den engleschen Charts.
Guanako
De Guanako (Lama guanicoe) ass e Mamendéier aus der Famill vun de Kaméiler (Camelidae). E lieft virun allem am westlechen a südleche Südamerika, an den Anden an an der Pampa, an ass d'Stammform vum zame Lama.
Guanakoe si vu Kapp bis den Hënner 120 bis 220 Zentimeter laang, hunn eng Schëllerhéicht vun 120 Zentimeter a weien eng 100 bis 120 Kilogramm. Hire Pelz ass wolleg an dicht; hir Faarf ass hellbrong uewendrop an ënnendrënner wäiss, d'Gesiicht dacks schwaarz.
Wéi all Kaméiler hu si relativ laanggestreckt, gourech Been, e laangen, dënnen Hals an e klenge Kapp. D'Féiss hunn zwou Zéiwen, déi, amplaz vun Houf, Polsteren hunn. De Mo besteet aus méi Kummeren, wat bei der Verdauung vu planzlechem Kascht hëlleft.
Guanakoe liewen a Familljenträpp vun enger gudder Dosen Déieren, déi vun engem Männche geleet ginn, a soss aus e puer Weibercher an hire Jonge bestinn.
Vlaams Belang
Vlaams Belang (kuerz: VB, hollännesch fir Flammännesch Intressien) ass eng belsch rietspopulistesch bis rietsextrem politesch Partei. Si vertëtt de flammännesch Nationalismus an ass a Flandern an an der Haaptstadregioun Bréissel etabléiert. VB ass 2004 aus dem Vlaams Blok ervirgaang, nodeems deen am selwechte Joer wéinst Rassismus verurteelt gouf.
Vun de meeschten anere belsche Parteie gëtt si ausgegrenzt a blockéiert, wat ee Grond ass firwat si nach ni en exekutiivt Mandat gestallt huet. 2016 hat VB an der belscher Chamber 3 vu 87 flammännesche Sëtz, am Belsche Senat 2 vu 35 Sëtz, am Flammännesche Parlament 6 vun 124 Sëtz an am Europaparlament 1 vun 12 flammännesche Sëtz.
Zënter 2009 huet Vlaams Belang wéinst dem wuessende Succès vun der méi gemässegter Nieuw-Vlaamse Alliantie (N-VA) mat Stëmmeverloschter ze kämpfen.
Parteicheffen
D'Cheffe ("Partijvoorzitter") vu VB waren:
Bierry-les-Belles-Fontaines
Bierry-les-Belles-Fontaines ass eng franséisch Gemeng am Departement Yonne an der Bourgogne-Franche-Comté.
Eilen
D'Eilen (wëssenschaftlech: Strigiformes) sinn eng Uerdnung an der Klass vun de Vigel (Aves). Weltwäit gëtt et ronn 200 Aarte vun Eilen. Et fënnt ee s'op alle Kontinenter, ausser der Antarktis. Déi meescht Aarte sinn nuetsaktiv, woufir si eng Rëtsch Upassungen entwéckelt hunn.
D'Eile friesse virun allem kleng Mamendéieren, mä awer och aner kleng Wierbeldéieren, Wierm, Schleeken a grouss Insekten.
D'Eile ginn an zwou Familljen agedeelt: d'Famill vun de Schleiereilen (Tytonidae) an déi vun den Eilen a méi engem enke Sënn vum Wuert (Strigidae).
Eilen a Kauzen
Am Lëtzebuergesche sinn d'Begrëffer Eilen a Kauzen (och nach Käiz) am Gebrauch, déi awer kenger wëssenschaftlecher Andeelung entspriechen. Eng Alternativ zu dësen Nimm ass wuel de Begrëff Échel, deen ëmmer manner gebraucht gëtt. Zu den Eile ginn d'Aarte gezielt, déi e laangezunnene Kierper hunn, wéi z. B. d'Tureil, wärend d'Kauzen e méi kuerzen a ronne Kierper hunn (z. B. de Steekauz).
Kierperbau
D'Eilen hunn opfälleg grouss Aen, déi no vir geriicht sinn an déi hinnen et erlaben, hir Ëmwelt a virun allem och hir Affer raimlech, also dräidimensional ze gesinn, wat hinnen erlaabt, d'Vitess an och d'Distanzen z'erkennen. D'Ae sinn onbeweeglech, wat doduerch kompenséiert gëtt, datt si hire Kapp bis zu 270° dréie kënnen, fir hiert Gesiichtsfeld z'erweideren. Zousätzlech zum ieweschten an ënneschten Aendeckel, gëtt et nach eng drëtt beweeglech Haut déi d'A schütze kann, déi sougenannten Nickhaut.
Kirsch
Kirsch ass de Familljennumm vun ë. a. follgende Persounen:
Eilen
Verbreedung
Eile gëtt et, ausser an der Antarktis, op alle Kontinenter. Et fënnt ee se sou gutt wéi an alle Liewensraim, vun de Bëscher bis an d'Savannen, d'Fiichtgebidder an d'Tundra. Déi meescht Aarte liewen an den tropeschen a subtropesche Géigende vu Südamerika a vun Asien.
Eilen zu Lëtzebuerg
Zu Lëtzebuerg gëtt et sechs Eilenaarten déi d'ganzt Joer am Land liewen an och do bréien: d'Tureil (de: Schleiereule), d'Huereil oder d'Bëscheil (de: Waldohreule), den Uhu (de: Uhu), de Bëschkauz oder Baméchel (de: Waldkauz) an de Steekauz (de: Steinkauz). Donieft gëtt et nach 5 Eilenaarten déi sech nëmmen um Duerchzuch zu Lëtzebuerg ophalen.
Norbert Campagna
Den Norbert Campagna, gebuer 1963 zu Péiteng, ass e lëtzebuergesche Philosophiesprofesser, Philosoph an Auteur.
No sengem Universitéitsstudium an der Philosophie an an der Anglistik zu Heidelberg an zu Cambridge, huet den Norbert Campagna 1996 op der Universitéit vun Tréier an der Philosophie promovéiert. 2009 huet hien op der Universitéit Paris-Est och nach eng Habilitatioun fir ze fuerschen a fir Universitéitsaarbechten ze leeden, gemaach.
Hien enseignéiert zanter 1989 am Escher Jongelycée an zanter 2009 als Professeur-associé op der Universitéit Lëtzebuerg.
Theodore Risch
Den Theodore Risch, gebuer de 5. Dezember 1854 a gestuerwen den 1. Oktober 1937 an der Stad Lëtzebuerg, war e lëtzebuergeschen Affekot a Politiker.
Norbert Campagna
Seng Recherchen a Publikatioune konzentréiere sech op d'politesch Philosophie, op d'Philosophie vum Droit an op d'Ethik (Moralphilosophie).
Theodore Risch
Hie war Deputéierten aus dem Kanton Capellen.
Norbert Campagna
Hien ass ënner anerem President vum Comité d'éthique hospitalier vun den Hôpitaux Robert-Schuman an zanter 1995, effektive Member vun der Section des sciences morales et politiques vum Institut grand-ducal.
Nieft villen Artikelen a wëssenschaftleche Fachzäitschrëften a soss Revuen, z. B. an den Annales de la Section des Sciences morales et politiques de l'Institut grand-ducal oder am forum, huet den Norbert Campagna och eng ganz Rëtsch vu Bicher publizéiert oder mat erausginn (Stand 01/01/2020: 30 Bicher).
2012 krut hien de Prix des Trophées de l'enseignement et de la recherche en éthique zu Paräis iwwerreecht.
Henri Wohl
Den Henri Wohl ass e lëtzebuergeschen Handballspiller.